 Osikapa dị iche icheỌtụtụ ndị mmadụ nwereike iluso gị ọgụ ma ị kparịa osikapa nihi etu o si amasị ha iri ya.Osikapa bụ otu nri ọ na-abụ ego kọgodu gị elu kọọ gị ala, e nwee etu i si hụ obere ego jiri gote ya, ị ga-atụkwasịnwu ya ihe ọbụla were rie ya.Nihi etu o si amasị ndị mmadụ, a chọpụtala ọtụtụ ụzọ dị iche iche e si esi nakwa eri ya bụ nri ọ dị mma nọnụ, nafọ nakwa nanya.Etu ndị Igbo si bido riwe osikapa nụbọchị ụkaLee nri ndị e jiri chere ndụ noge agha Biafra, ụfọdụ ka a ka na-eri ugbuaỌ bụ osikapa mba Ghana e nyere m sie wụrụ m nalaỤfọdụ ụzọ e si eri osikapa gụnyere ịsụ ya asụ dịka ndị Ugwu Awụsa si eme nke a kpọrọ tuwo shịnkafa nakwa Sịnasịr ha na-eghe ya eghe ma a kwọchaa ya, ndị Yoroba na-esi nke ha na-akpọ osikapa ọfada, ndị ọcha na-eji nke ha eme ihe a kpọrọ pudding, nke bụ osikapa e siri esi dere ede ma wụnye mmiri ara ehi na shuga ma sikọta ya nite ka akamụ.Ụfọdụ ihe mere e ji na-eri osikapa bụ makana ọ na-eju afọ, ọzọ bụkwa na ọ bụ nri i nwereike isi o zuoro ọha.Ụzọ dị iche iche i nwereike iji sie yaOsikapa JọlọfỊ mewela emume ma ọ bụrụ na ị buputebeghị osikapa jọlọf nemume gị?Nri a so nihe mere ụfọdụ ndị mmadụ ji ekwe aga emume, nihi na ọ bụ mgbe ahụ ka ndị mmadụ na-ejikarị nkụ esi ya; mere ka a na-akpọ ya party jollof na Bekee.Ihe e ji esi ya gụnyere: nnu, ose, tomanto, mmanụ ọpụpa, mmiri anụ, anụ maọbụ azụ, yabasị, ngwanri na-eme ka nri tụ nọnụ dịka taịm na kọrị, osikapa e siri sọsọ ya.Ụfọdụ na-aga nihu tinye ya ihe dị ka karọt, ose na-atọ ụtọ, agwa ndụ ndụ wdgz.Etu ị ga-esi sie ya:Situ osikapa gị nọkụ mana ekwela ya ghee eghe tupu i fọtuo ya nọkụ. Wụpụ mmiri dị na ya.Ghee stu gị nite ọzọ, ị ga-eji mmanụ ọpụpa, tomanto, nnu na ose na yabasị na ngwa nri ndị ọzọ eghe ya tinye ya mmiri anụ gịHapụ ha ka ha sụkọta ọnụ.Wụnye osikapa gị nime ya; gbado anya ka ị ghara ịwụbọ ya mmiri.Kpuchie ite gị ma gbadaa ọkụ i ji esi ya obere. Hapụzie ya ka o ghee nakwa ka mmiri ahụ takpọọỤfọdụ na-etinye nnu ha mgbe ha wụnyechara mmiri anụ.Osikapa e ghere egheỊ bụ onye Naịjirịa ma ọ bụrụ na ị maghị na osikapa e ghere eghe na nke jọlọf na-azọ nwunye di?Ọ bụkwa nri ọzọ a na-ahụ ma e mewe emume na Naịjirịa; ọ bụ agbamakwụkwọ o, ikupute nwa, maọbụ akwamozu.A na-eri ya ọsịsọ makana a hapụ ya ka o tee aka, ọ na-agbakarị ụka ọsịsọ ụfọdụ oge.Ihe e ji esi ya gụnyere: nnu, ose, mmanụ ọpụpa, mmiri anụ, yabasị, ngwanri na-eme ka nri tụ nọnụ dịka taịm na kọrị, osikapa e siri sọsọ ya, anụ maọbụ azụ.Karọt na ose na-atọ ụtọ e biri ebi, agwa ndụ ndụ, kọrị na-adịrịrị ya; a na-etinyekwa ya ọka dị ụtọ, umeji anụ e biri ebi ma sie nọkụ, wdgz.Etu ị ga-esi sie ya:Situ osikapa gị nọkụ mana ekwela ya ghee eghe tupu i fọtuo ya nọkụ. Wụpụ mmiri dị na ya.Were mmanụ ọpụpa ghekọlata karọt, ose na-atọ ụtọ, kọrị na ihe ndị ọzọ ahụ i biri ebi gụnyekwara yabasịWụnye mmiri anụ nime ite osikapa ahụ i situru esitu; hapụ ha ka ha sụkọta ọnụEtinyekwala nnukwu mmiri nime ya ka ọ ghara ịgwọ agwọKpuchie ite gị ma gbadaa ọkụ i ji esi ya obere.O situ obere, wụnye ya ihe ndị ahụ i ghere egheHapụzie ya ka o ghee nakwa ka mmiri ahụ takpọọOsikapa na stu tomantoNke a mechara bụrụ ihe a na-akpọ osikapa ụbọchị ụka maka etu e si esikarị ya ụbọchị ụka.Tupu ụwa asaa anya etu ọ dị ugbua, ọ rara ahụ ịhụ ezinaụlọ ọ ga-abụ ị garuo ị hapụ ịhụ osikapa na stu tomanto ụbọchị ụka.Ọ naghị ara ahụ isi ma ncha. Ọ naghị egbukwanụ oge.Ihe e ji esi ya gụnyere: nnu, ose, mmanụ ọpụpa, mmiri anụ, yabasị, ngwanri na-eme ka nri tụ nọnụ dịka taịm na kọrị, osikapa e siri sọsọ ya, anụ maọbụ azụ.Etu ị ga-esi sie ya:Sie osikapa gị ka o ghee eghe, mana etinyekwala ya ihe ọbụla ụfọdụ na-eji nnu esi yaWere mmanụ ọpụpa, tomanto, nnu na ose na yabasị na ngwa nri ndị ọzọ na-eme ka nri tọọ ụtọ ghee ya.Tinye ya mmiri anụ ma tomanto gị kpọtụ akpọOsikapa na ofeakwụNke a bụ otu nri ndị Igbo anaghị eji egwu egwu ma ncha.O so na nri ndị Igbo bi na mba na-eji ama na ha alọtala ma ha tinyehaala ya nọnụ.Ihe e ji esi ya gụnyere: nnu, ose, mkpụrụ nkwụ, mmiri anụazụ, yabasị, nchanwụ, ịsha, ngwanri na-eme ka nri tụ nọnụ, osikapa e siri sọsọ ya, anụ maọbụ azụ.Etu ị ga-esi sie ya:Sie osikapa gị ka o ghee eghe, mana etinyekwala ya ihe ọbụla ụfọdụ na-eji nnu esi yaSie ma sụọ mkpụrụ nkwụ gị mgbe o ghere, pịpụta mmiri na mmanụ nazụ ya ma tinye ya bụ mmiri na mmanụ ị pịpụtara nite, tinyekwa ya mmiri anụazụ ka ha sụkọta ọnụTinye ya ngwa nri ndị ahụ i kwadoro nke e dere nelu ma ose ma nnu, kpuchie yaChere ka ọ rọtu arọ; nke a mee i tinye ya nchanwụ ma gbadaa ọkụHapụtụ ya obere tupu i butuo yaOsikapa na stu curryNke a bụ nke a mụtara naka ndị mba ofesi mana ndị Naịjirịa na-esite ma na-erite ya ọnụ ha ugbua.Ọ na-atọwa ntị ma i rie nke onye ma esi siri.E nwereike ịkpọ nke a nri di m ji ego nihi ụdịrị ihe ndị e ji esi ya.Ihe e ji esi ya gụnyere: nnu, ose, mmanụ ọpụpa, mmiri anụ, yabasị, ngwanri na-eme ka nri tụ nọnụ dịka taịm na kọrị, osikapa e siri sọsọ ya, anụ maọbụ azụ.Ụfọdụ na-etinyekwa karọt, ose na-atọ ụtọ, kabeeji nakwa akwụkwọ nri ndị ọzọ.Etu ị ga-esi sie ya:Sie osikapa gị ka o ghee eghe, mana etinyekwala ya ihe ọbụla ụfọdụ na-eji nnu esi yaSie anụ tinye ya kọrị, galiki, taịm, jinja, nnuWere obere mmanụ ọpụpa ghekọlata yabasị na karọt na ụmụnne ya gbadaa ọkụỤfọdụ na-etinye flọọ ka o nwee ike rọọ arọWụkọta ihe ị ghere eghe na anụ ahụ i siri ma kpuchie ya ka ọ sụkọta gbadaa ọkụ gị ọfụmaOsikapa mmanụ ndụI ritula osikapa mmanụ ndụ nke e ji nkụ sie? Kwuo eziokwu - ọkwa ọ fọrọ obere ka ị were ire rachaa efere gị?Osikapa a na-atọ ụtọ mana ọ na-akacha mma iji nkụ sie ya makana ụtọ nkụ ahụ na-eme ka ọ tọwaa ntị.Ihe ndị e ji esi ya gụnyere: mmanụ nrindụ, azụ ọkpọ, ịsha, nnu, yabasị, nchanwụ, ose, ụfọdụ na-eji ogiri, ehuru na ehu, nakwa ngwa nri ndị ọzọ na-eme ka nri tụ mmadụ nọnụ, anụ maọbụ azụ.Etu ị ga-esi sie ya:Situ osikapa gị nọkụ mana ekwela ya ghee eghe tupu i fọtuo ya nọkụ. Wụpụ mmiri dị na ya.Sikọta mmanụ nri, azụ ọkpọ, ịsha, ose na ngwa nri ndị ọzọ ọnụ ka ọ sụkọta ụfọdụ na-eghe mmanụ eghe tupu ha esiweIhe ndị a sụkọchaa ọnụ, wụnye osikapa ahụ tinyezie ya mmiri ga-ezu ime ka o gheeTinye ya nchanwụ na nnu ga-atụ ya ma mmiri tawa; kpuchikwaa yaGbadaa ọkụ ma ọ tawa, ka ọ ghara ịgba ọkụOsikapa mmiri akịoyiboỊ ma na a na-eji akị oyibo esi osikapa?A na-akwọ akị oyibo ahụ, pịpụta mmiri ya were ya sie osikapa.Ihe ndị e ji esi ya gụnyere: mmiri akị oyibo, nnu, ose, yabasị, ụfọdụ na-etinye ya tomanto, mmiri anụazụ nakwa ngwa nri ndị ọzọ na-eme ka nri tụ mmadụ nọnụ, anụ maọbụ azụ.Etu ị ga-esi sie ya:Situ osikapa gị nọkụ mana ekwela ya ghee eghe tupu i fọtuo ya nọkụ. Wụpụ mmiri dị na ya.Ghekọlata stu, jiri obere mmanụ, wụnye ya mmiri akị oyibo nakwa mmiri anụỌ sụkọọ ọnụ, wụnye osikapa ahụ ma kpuchie yaGbadaa ọkụ ma ọ tawa, ka ọ ghara ịgwọOsikapa na stu akwụkwọ nriNke a ga-amasị ma ndị chọrọ ịta ahụ, ndị chọrọ ọbara nahụ ha nakwa ndị iri akwụkwọ nri nwereike ị na-ara ahụ.Ọ naghị egbu oge isikọlata ma ncha.Ihe ndị e ji esi ya gụnyere: akwụkwọ nri e biri ebi, mmanụ ọpụpa, nnu, ose, yabasị, ụfọdụ na-etinye ya tomanto nakwa ịsha, nakwa ngwa nri ndị ọzọ na-eme ka nri tụ mmadụ nọnụ, anụ maọbụ azụ.Etu ị ga-esi sie ya:Sie osikapa gị ka o ghee egheWere obere mmanụ ọpụpa ghekọlata akwụkwọ nri, ị nwereike itinye ya tomanto, tinyezie ya ngwa nri ndị ọzọHapụ ya ka ọ sụkọo ọnụ ihe dị ka naanị otu nkeji maọbụ abụọ nelu ọkụ ị gbadara agbadaOsikapa na agwaỌ bụrụ na ị toro nụlọ, nke a ga-edo gị anya ọfụma.Ụtọ osikapa na agwa e sikọtara ọnụ ọkacha nke jọlọf, abụghị ihe a na-akọrọ mmadụ, ọ kaara gị mma na ị jiri aka gị detu ya ọnụ.Ihe ndị e ji esi ya gụnyere: agwa, mmanụ ọpụpa, nnu, ose, yabasị, ụfọdụ na-etinye ya tomanto nakwa ịsha, nakwa ngwa nri ndị ọzọ na-eme ka nri tụ mmadụ nọnụ, anụ maọbụ azụ.Etu ị ga-esi sie ya:Sie osikapa na agwa gị ka o ghetu eghe ka agwa gị ka osikapa gị gheeGhekọlata stu gịWụnye mmiri ga-ezu ime ka osikapa na agwa ahụ gheeWụkọọ ha ọnụ nime ite ahụ ma kpuchieTinye nnu etu o si tụ gị nọnụ ma hapụ ya ka o ghee ma takwaa mmiriUgbu a ị mụtara, kedụ nke ị ga-aga ịnwa nusekwu gị?Akụkọ ga-amasị gị:Onye nwe ihe nkiri mgbariọtọ Maryam na Deezell na-agbagha?Ọnweghị ụka Alakụba gọọmenti na-arụ nEnugu steeti - Arch. Bishop ChukwumaNyochakwaa genotype tupu ị lụọ onye ọbụla ị chọrọ ịlụ - Eucharia AnunobiIhe nkiri a ga-amasị gị: 